# Tetralogia de Fallot

La Tetralogia de Fallot, TEF O TET, és una cardiopatia congènita, poc freqüent, que engloba quatre malformacions cardíaques presents des del naixement. Aquestes malformacions són: engruiximent de la paret muscular del ventricle dret (hipertrofia ventricular dreta), comunicació interventricular, dextroposició de l'aorta, és a dir, la vàlvula aòrtica és més gran del normal i s'obra des dels dos ventricles i no només de l'esquerre i vasoconstricció de l'artèria pulmonar (estenosi pulmonar).

## Epidemiologia

Aquesta tetralogia és la cardiopatia congènita més freqüent en els infants. Les cardiopaties congènites presenten una prevalença del 0.08% a la població general. Pel que fa a aquesta en concret representa entre un 5-8% del total de les cardiopaties congènites. L'afectació és més freqüent en homes que en dones. Cal destacar que aquesta tetralogia apareix associada la Síndrome de Down, entre un 14 i 15% de les persones afectades per la Síndrome de Down també presenten la Tetralogia de Fallot.

## Història

Aquesta malaltia congènita va ser descoberta per Etienne-Louis Arthur Fallot (1850-1911). Aquest descobriment el va donar a conèixer amb la publicació d'un treball a la revista Marseille Médical l'any 1888 amb el nom de "Contribution à l'anatomie pathologique de la maladie bleu (cyanose cardiaque)". Tot i això, anteriorment, ja havia estat esmentada anys abans per Eduard Sandifort.

## Característiques

Les quatre malformacions que apareixen en aquesta patologia són:
* Hipertrofia ventricle dret: dilatació del ventricle dret a l'hora de bombar la sang per enviar-la a l'artèria pulmonar per enviar-la a la resta de l'organisme.
* Estenosi pulmonar: consisteix en la presència d'una obstrucció pulmonar, això produeix una disminució del flux sanguini i en conseqüència de l'aportació d'oxigen.
* Comunicació interventricular: consisteix en una obertura en l'envà ventricular, és a dir, els dos ventricles dret i esquerre es comuniquen quan haurien d'estar separats.
* Encavalcament aorta: Fa referència a la desviació de l'aorta cap al costat dret del cor i al recolzament d'aquesta sobre els dos ventricles, la comunicació interventricular.

## Factors de risc

Hi ha alguns factors que poden desencadenar aquesta tetralogia, tot i això, la presència d'un d'ells no vol dir, necessàriament, que hi hagi aquesta malaltia. Alguns d'aquests factors de risc durant l'embaràs són:
* Diabetis
* Mare edat superior als 40 anys
* Alcoholisme matern
* Rubèola i altres malalties virals
* Desnutrició

## Símptomes

La simptomatologia pot variar segons el grau d'afectació i de malformació dels vasos cardíacs. Els signes de símptomes que poden presentar-se són:
* Buf cardíac
* Irritabilitat
* Plor continuat
* Augment de pes per sota del normal
* Cianosi, és a dir, coloració blava de pell i mucoses per la falta d'oxigen
* Pèrdua de coneixement
* Dificultat per respirar o taquipnea a petits esforços

## Bibliografia

* 1 2 «Tetralogy of Fallot» (en anglés). MedlinePlus, 05-03-2018. [Consulta: 3 abril 2018].
* ↑ «Etienne-Louis Arthur Fallot (1850-1911)» (en castellà). Historia de la Medicina, 2015. [Consulta: 3 abril 2018].
* ↑ «Tetralogy of Fallot» (en anglès). stanford children's, 2018. Arxivat de l'original el 2019-06-12. [Consulta: 3 abril 2018].
* ↑ «Tetralogía de Fallot» (en castellà), 01-08-2017. [Consulta: 3 abril 2018].